**LIETUVOS RESPUBLIKOS ŪKIO MINISTRAS**



**Į S A K Y M A S**

**DĖL PERKANČIŲJŲ ORGANIZACIJŲ, GALINČIŲ ATLIKTI VIEŠUOSIUS PIRKIMUS, KURIŲ VERTĖ YRA NE MAŽESNĖ UŽ NURODYTĄ LIETUVOS RESPUBLIKOS VIEŠŲJŲ PIRKIMŲ ĮSTATYMO 12 STRAIPSNIO 3 DALYJE, SĄRAŠO DALINIO PAKEITIMO**

2000 m. balandžio 18 d. Nr. 156

Vilnius

Iš dalies pakeičiu Perkančiųjų organizacijų, galinčių atlikti viešuosius pirkimus, kurių vertė yra ne mažesnė už nurodytą Lietuvos Respublikos viešųjų pirkimų įstatymo 12 straipsnio 3 dalyje, sąrašą, patvirtintą Lietuvos Respublikos ūkio ministro 1999 m. spalio 4 d. įsakymu Nr. 329 „Dėl perkančiųjų organizacijų, galinčių atlikti viešuosius pirkimus, kurių vertė yra ne mažesnė už nurodytą Lietuvos Respublikos viešųjų pirkimų įstatymo 12 straipsnio 3 dalyje, sąrašo patvirtinimo“ (Informaciniai pranešimai, 1999, Nr. [40-154](https://www.e-tar.lt/portal/lt/legalAct/TAR.CE1D99DF4B8B), Nr. [47-249](https://www.e-tar.lt/portal/lt/legalAct/TAR.04164B5D76BC); 2000, Nr. [2-26](https://www.e-tar.lt/portal/lt/legalAct/TAR.3F0690151872)):

1. Papildau nurodytą sąrašą šiomis perkančiosiomis organizacijomis:

1.1. Valstybine mokesčių inspekcija prie Finansų ministerijos;

1.2. Palangos miesto savivaldybe;

1.3. AB „Lietuvos energija“, AB „Lietuvos dujos“, SP AB „Kauno energija“, SP AB Alytaus šilumos tinklai, SP AB Vilniaus šilumos tinklai, SP AB „Aukštaitijos vandenys“ filialais, išvardytais Lietuvos Respublikos Vyriausybės 2000 m. kovo 16 d. nutarimu Nr. 301 „Dėl valstybės ar savivaldybės kontroliuojamų įmonių, veikiančių vandentvarkos, energetikos, transporto ir telekomunikacijų srityse, filialų sąrašo patvirtinimo“ (Žin., 2000, Nr. [24-617](https://www.e-tar.lt/portal/lt/legalAct/TAR.B699011EC485)) patvirtintame sąraše.

2. Įrašau nurodytame sąraše vietoj žodžių „Uždaroji akcinė bendrovė Skuodo autobusų parkas“ žodžius „Uždaroji akcinė bendrovė Skuodo autobusų stotis“.

ŪKIO MINISTRAS VALENTINAS MILAKNIS